**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL PRITARTIMO EUROPOS JAUNIMO FORUMO IR KLAIPĖDOS MIESTO SAVIVALDYBĖS BENDRADARBIAVIMO SUTARTIES DĖL EUROPOS JAUNIMO SOSTINĖS 2021 M. TITULO PROJEKTUI**

2019-03-25

**1. Sprendimo projekto esmė, tikslai ir uždaviniai**

Šio sprendimo projekto tikslas –pritarti bendradarbiavimo sutarties projektui tarp Europos jaunimo sostinės ir Europos jaunimo forumo dėl Europos jaunimo sostinės 2021 m. titulo.

**2. Projekto rengimo priežastys ir kuo remiantis parengtas sprendimo projektas.**

Šis projekto rengiamas vadovaujantis Lietuvos Respublikos vietos savivaldos įstatymo 16 straipsnio 2 dalies 42 punktu ir atsižvelgiant į Europos jaunimo forumo 2018 m. gruodžio 7 d. ir 2019 m. kovo 13 d. gautus raštus, Klaipėda 2018 m. lapkričio 21 d. tapo nugalėtoja Europos jaunimo sostinės 2021 m. titulo konkurse. Oficialaus titulo suteikimui reikalinga pasirašyti sutartį su Europos jaunimo forumo, kurie organizuoja šį konkursą.

Sutartyje numatytas pagrindas, terminai, sutarties objektas, sąlygos, titulo suteikimo privalumai, šalių teisės ir pareigos. Šia sutartimi Klaipėdos miesto savivaldybė įsipareigoja veikti sąžiningai ir bendradarbiauti, siekiant užtikrinti efektyvų Europos jaunimo sostinės 2021 projekto įskaitant Europos jaunimo sostinės 2021 programą, vykdymą ir vyksmą. Taip pat Klaipėdos miestas įsipareigoja bendradarbiaudamas su Forumu, surengti ir organizuoti Forumo įstatyminį susirinkimą Klaipėdos mieste, kuris vyks 2020 m. Klaipėdos miestas įsipareigoja surengti ir suorganizuoti Europos jaunimo sostinės 2023 metų titulo suteikimo ceremoniją Klaipėdoje. Atsižvelgiant į sutarties 20.2 punktą teisiškai galios angliška versija. Sutarties vertimas į lietuvių kalbą yra pridedamas kaip rengiamoji medžiaga.

**3. Kokių rezultatų laukiama.**

Pritarus šiai bendradarbiavimo sutarčiau Klaipėdos miestas oficialiai bus patvirtintas Klaipėda- Europos jaunimo sostine 2021 m. titulas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos miestas įsipareigoja sumokėti visą finansinį įnašą, organizuojant Forumo įstatyminį susirinkimą ir Titulo suteikimo ceremoniją, kurio minimali suma yra 70 000 Eur. Ši suma tvirtinant Europos jaunimo sostinės 2021 m. paraišką buvo įskaičiuota į reikalingą lėšų sumą.

**6. Lėšų poreikis sprendimo įgyvendinimui.**

Nereikia.

**7. Galimos teigiamos ar neigiamos sprendimo priėmimo pasekmės.**

Atsisakius pasirašyti sutartį ir atsisakius priimti titulą, mokama 50 000 Eur bauda.

PRIDEDAMA:

1. Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektas lietuvių kalba, 19 lapų;

2. Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projekto pirmas priedas lietuvių kalba „Europos jaunimo sostinės 2021 m. Klaipėdos paraiška, 122 lapai.

3. Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projekto antras priedas lietuvių kalba „Kaip organizuoti generalinę asamblėją (GA) ir titulo suteikimo ceremoniją, 13 lapų

4. Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projekto trečias priedas lietuvių kalba „Kaip organizuoti Narių tarybą (NT) ir titulo suteikimo ceremoniją“, 13 lapų

5. Europos jaunimo forumo 2019 m. kovo 13 d. raštas anglų kalba, 1 lapas.

6. Europos jaunimo forumo 2018 m. gruodžio 7 d. raštas dėl Europos jaunimo sostinės 2021 m. titulo suteikimo anglų kalba, 4 lapai.

7. Klaipėdos miesto savivaldybės tarybos 2018 m. rugsėjo 27 d. sprendimas Nr. T2-197 „Dėl pritarimo Klaipėdos miesto savivaldybės paraiškai Europos jaunimo sostinės 2021 m. titului gauti“, 1 lapas.

8. Klaipėdos miesto savivaldybės tarybos 2018 m. sausio 25 d. sprendimas Nr. T2-16 „Dėl pritarimo Klaipėdos miesto dalyvavimui 2021 metų „Europos jaunimo sostinė“ titulo konkurse, 1 lapas.

Jaunimo reikalų koordinatorė Aistė Andruškevičiūtė